Ричард од Салерна је био један од командира битке код Дорилеја. Учествовао је и у опсади Антиохије из 1098. године. Заједно са Боемундом, заробљен је од стране Данишменда Малик Газија у бици код Мелитене 1100. године. Одатле је послат цару Алексију који га је из заробљеништва пустио тек 1103. године. Његов рођак Танкред именовао га је за гувернера Едесе у зиму 1104. године. Едесом је владао до 1108. године. За то време он се понашао као добар дипломата, путовао је по Француској и Италији. Био је сведок Деволског споразума 1108. године. Након Боемундове смрти 1111. године, Ричард се повукао у Мараш где је и страдао у земљотресу из 1114. године.